1992 ш. ҳажәлар еиҳа иуадаҩыз аамҭа ианҭагылаз, Аԥсны Аџьынџьтәылатә еибашьра ашыкьымҭазы Владислав Арӡынба инапхгарала иаԥҵан Аҳәынҭқарратә атәылахьчаратә хеилак. Аамҭа кьаҿк иалагӡаны раԥхьатәи аибашьратә қәҿиарақәа аарԥшын, уи аԥхьаҟа Аԥсны Аҳәынтҭқарра Атәылахьчара Аминистрреи Аштаб Хадеи раԥҵареи иацхрааит.
Аибашьра анаҩстәи аамҭа иаҳнарбеит ари ашьаҿа ианаамҭаз, ииашангьы ишыҟаҵаз. Аԥсны Аҳәынҭқарра ақырҭуа агрессорцәа ирҿагыланы ақәԥараҟны иагаз Аиааира Аԥсны Аҳәынҭқарра Арбџьар мчқәа раԥҵаразы ирыдыркылаз азыӡба шхымԥадатәыз шьақәнарӷәӷәеит.
Аибашьраҟны Аԥсны Аҳәынҭқарра Арбьар мчқәа рсолдаҭцәеи рофицерцәеи хьӡи-ԥшеи рыманы еибашьуан. Дарбанзаалак урҭ рахьтә агәымшәареи ахамеигӡареи аазыршԥшыз аибашьратә ҳамҭақәеи Аԥсны Афырхаҵа ҳәа ахьӡ ҳараки иаԥсахеит.
Ҷыдала, иҭабуп ҳәа расҳәарц сҭахуп адҵаҟаҵаҩцәа, Атәылахьчара Аминистрреи Аштаб Хада аԥҵареи рхыҵхырҭаҿы игылаз, рыхьӡ ҳтәыла аҭоурых наунагӡа ианызаауеит Аԥсадгьыл ахьчаразы арратә уалԥшьа анагӡараан иҭахаз зегьы.
Абри амш аҽны иҭабуп ҳәа расҳәарц сҭахуп Арбџьар мчқәа рветеранцәа Аԥсны Аџьынџьтәылатә еибашьраҿы иаадырԥшыз агәымшәаразы, аибашьра ашьҭахьгьы Аԥсны аиҭашьақәыргылареи аҿиареи амҩа иананыз Аԥсадгьыл амаҵ азызуаз зегьы.
Ҳазҭагылоу аамҭазы Аԥсны Аҳәынҭқарра Арбџьар мчқәа ҳтәыла ахьынӡанаӡааӡо аҭынчреи, ашәарҭадареи ирхылаԥшуеит. Аҳәынҭқарра аринахысгьы азҿлымҳара ду анаҭоит Арбџьар мчқәа рыҿиареи рырӷәӷәареи. Агеополитикатә цәырҵрақәа ҳгәаҳҽанырҵоит атәылахьчара арӷәӷәара шаҭаху азы.
Арбџьар мчқәа рхатәы еилазаара абџьарла реиқәыршәаразы иҳалшо зегьы ҟаҳҵоит, иаԥаҳҵоит иҿыцу архәҭақәа, харантә ахысра иазку абџьар хкқәа хархәара рзызуа.
Уснагӡатәны ҳҿаԥхьа иқәгылоуп - Ар ҳаамҭа инақәыршәаны реиқәыршәара.
Ҳаҭыр зқәу Аԥсны Аҳәынҭқарра аррамаҵзурауаа, Арбџьар мчқәа рветеранцәа, шәаргьы ишәзааигәоугьы зегьи ишәзеиӷьасшьоит агәабзиара, аҭынчра аихьӡарақәа!".
Возврат к списку
Агалереиа
Previous Next
Иеимадоу ахархәагақәа
Аҧсны Жәлар Реизара - Апарламент
parlamentra.org
Аҧсны АДӘНЫҞАТӘИ АУСқәа рминистрра
mfaapsny.org
АҦСНЫ Аминистрцәа Реилазаара
www.km-ra.org
Апроектқәа
Ашьхатәыла Аҧсны
"Ҳара гәҭакыс иҳамоуп – Аҧсны ашьхаҳаракырақәа зеиҧшыҟам рыҧшӡара шәырбара, ҳтәыла ауааҧсыра реиԥш, адунеи зегьы аҟны ари аҧшӡара аҭҵааразы агәаҳәара рызцәыргара”.
© 2015 Аҧсны Ахада Иусбарҭа, Аҟәа ақ., Амҳаџьырқәа рымҩа, 32, АҬЕЛ.: +7 840 226 46 31, АФАКС: +7 840 226 46 31